
Virtualni pomočnik na Vrhovnem državnem tožilstvu

Cilj projekta: Cilj projekta je bil razvoj in vzpostavitev informacijskega sistema Virtualni pomočnik, ki bo podprl delovne procese Državnega tožilstva
Izvajalec ukrepa: Ministrstvo za pravosodje
Trajanje projekta: 13. 11. 2023  –  31. 08. 2026

Opis projekta:
Na Ministrstvu za pravosodje se je uspešno zaključil obsežen projekt v skupni vrednosti 1.111.203,00 EUR (od tega 917.682,82 EUR brez DDV in 193.520,18 EUR DDV).
Z izvedbo projekta »Virtualni pomočnik na VDT« je bil razvit in vzpostavljen informacijski sistem, ki z uporabo umetne inteligence podpira delo državnih tožilcev pri iskanju informacij, preverjanju morebitnega podvajanja ovadb, pripravi osnutkov dokumentov, podpori alternativnim postopkom, iskanju po obsežnih zadevah ter pregledu sankcioniranja. 

V okviru projekta je bil informacijski sistem vzpostavljen v produkcijskem okolju uporabnika, izvedene so bile delavnice za testne uporabnike ter zahtevnejša usposabljanja za uporabnike sistema.

Projekt je obsegal tudi zagotovitev namenske AI/GPU strežniške infrastrukture, ki zagotavlja zmogljivo, stabilno in varno delovanje razvitega informacijskega sistema.

Projekt je sledil cilju odzivanja na kritične pomanjkljivosti, ugotovljene med pandemijo COVID-19, saj je prispeval k večji učinkovitosti, dostopnosti in odpornosti pravosodja. 

